Missatge: Parla sense vergonya', 'parlar amb llibertat' i 'per començar, parla en català' són els tres lemes de la nova campanya de la Secretaria de Política Lingüística de la Generalitat de Catalunya, la més ambiciosa d'ençà dels temps de la popular Norma (1982). No és pas una campanya estrictament publicitària o institucional, ans vol amarar la societat, amb un to pedagògic i divertit. L'objectiu és promoure l'ús de la llengua i fer que l'ús sigui fàcil per tothom. Amb un pressupost d'una mica més de tres milions d'euros, s'adreça a tots els àmbits de la societat, independentment de la llengua que utilitzi, per bé que com ha reconegut el secretari de Política Lingüística, Miquel Pueyo, s'incidirà en la franja d'edat que va dels vint-i-cinc als quaranta anys, la generació de relleu, la que ha d'assegurar que el català sigui una llengua viva. I se centrarà en l'àmbit de les relacions interpersonals, car les darreres enquestes d'usos lingüístics revelen que és en aquestes circumstàncies on l'ús de la llengua vacil·la més. L'eslògan de la campanya és una boca que parla (a la foto), símbol d'una llengua en constant evolució. En els pròxims mesos es repartiran unes cinquanta mil boques saltadores. De moment, aquesta boca no té un nom concret i serà la ciutadania qui el triarà. Font: Vilaweb.com Web de la campanya: http://www6.gencat.net/llengcat/corda/index.htm
Emocions: no emotion

Resposta: Alló de la Norma va estar bé, i també aquells adhesius que posaven: "En català, siusplau". Jo els enganxava per tot arreu. M'agrada més aquella campanya que diu: "S'ha de fer l'amor en català! (La llengua és molt important!) Igual aixó de la boca te alguna relació....
Emocions: joy